NaiveNeuron/SloPal huggingface dataset:
Zajac, Pavol, poslanec NR SR (2013-05-29):
Ďakujem. V rozprave vystúpili dvaja páni poslanci, nepodali žiaden procedurálny návrh. Prosím, pán predseda, aby ste dali hlasovať o tom, že Národná rada Slovenskej republiky sa uzniesla prerokovať predložený poslanecký návrh zákona v druhom čítaní.
Štarchoň, Peter, poslanec NR SR (2019-10-28):
Vážený pán predseda, v rámci rozpravy vystúpila predkladateľka návrhu zákona. Prosím vás, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Paška, Pavol, predseda NR SR (2014-07-01):
Pani poslankyňa, nie je to obvyklé. (Nasledujúci text hovorený súbežne s poslankyňou Mezenskou.) Takéto návrhy dávajú obvykle navrhovatelia...
Kollár, Boris, predseda NR SR (2023-03-16):
S tým môžem súhlasiť. Tento diskusný klub je otvorený len preto, že máme päťminútovú prestávku. Nech sa páči, pani poslankyňa Zemanová.
Blanár, Juraj, podpredseda NR SR (2021-11-02):
Otváram rozpravu. Písomnú prihlášku som neobdržal. Dávam možnosť ústne sa prihlásiť do rozpravy. Ak sa nikto nehlási, vyhlasujem rozpravu za uzavretú. Chcem sa spýtať pána navrhovateľa, či chce záverečné slovo. Pán spravodajca, ohláste hlasovanie, prosím.
Číž, Miroslav, podpredseda NR SR (2015-11-26):
Ďakujem pekne. Spravodajcom k tomuto návrhu zákona je opäť pán poslanec Ľudovít Kaník. Má slovo.
P. Hrušovský, podpredseda NR SR: (2002-05-28):
M. Andel, podpredseda NR SR: Ďakujem, pán kolega, za udelenie slova. Ja skutočne iba veľmi krátko by som chcel reagovať. Uvedomme si, že táto kategória, ktorej sa týka tento zákon, je kategória ľudí, ktorí vlastne dennodenne riskujú svoj život preto, aby chránili bezpečnosť našich občanov. Chcel by som len podotknúť, že určite nielen peniaze, ale aj peniaze sú veľmi dôležitý faktor, ako hovorila kolegyňa, či ide im len o peniaze? Ja sa pýtam, a komu z nás dnes nejde o peniaze? Peniaze potrebuje každý. Dobre, dajme im 10 000 Sk a budeme tam mať len samých vagabundov a ja neviem čo všetko. Sám pán kolega Pittner naznačil, že okamžite 1 500 ľudí odišlo z rezortu ministerstva vnútra a že tá nasakovacia schopnosť SBS-iek je ešte stále väčšia. Ale prečo by sme nemohli mať pre týchto ľudí, ktorí, opakujem, dennodenne riskujú svoj život, tak ako povedal pán kolega Ošváth, a je to bežné vo vyspelých európskych krajinách, no prečo by títo ľudia tieto výhody nemali mať! Ďakujem za pozornosť.
Bugár, Béla, podpredseda NR SR (2018-11-27):
Prezentujme sa a hlasujme. (Hlasovanie.) Prítomných 140, za 58, proti 76, zdržali sa 6 poslanci. Konštatujem, že návrhy neboli schválené.
Glenda, Tibor, poslanec NR SR (2015-03-19):
Ďakujem pekne za slovo. Vážené kolegyne, kolegovia, dovoľte mi podať pozmeňujúci návrh k vládnemu návrhu zákona o občianskoprávnej zodpovednosti za jadrovú škodu a o jej finančnom krytí a o zmene a doplnení niektorých (tlač 1329). Za článok III sa vkladá nový článok IV, ktorý znie: „Zákon č. 85/2005 Z. z. o politických stranách a politických hnutiach v znení zákona č. 445/2008 Z. z., zákona č. 568/2008 Z. z., zákona č. 266/2010 Z. z. a zákona č. 181/2014 Z. z. sa dopĺňa takto: „Za § 34c sa vkladá § 34d, ktorý vrátane nadpisu „Osobitné ustanovenie k výročnej správe za rok 2014“ znie: „Výročná správa za rok 2014 obsahuje sumu vybraných členských príspevkov a osobitnú evidenciu členských príspevkov podľa § 22 ods. 4, ktorých suma príspevkov za účtovné obdobie bola vyššia, ako je dvojnásobok minimálnej mzdy pre zamestnanca odmeňovaného mesačnou mzdou, ktorá bude určená pre príslušné účtovné obdobie.“.“.“ Nový článok IV nadobúda účinnosť 30. marca 2015, čo sa premietne do ustanovenia upravujúceho účinnosť zákona. Doterajší článok IV sa prečísluje. Odôvodnenie. Navrhuje sa úprava vo vzťahu k predkladaniu výročných správ za rok 2014. Úprava sa vykonáva tiež na základe podnetu Úradu na ochranu osobných údajov Slovenskej republiky (§ 43 ods. 3 zákona č. 122/2013 Z. z. o ochrane osobných údajov), ktorým upozornil, že úprava vzťahujúca sa na výročnú správu za rok 2014 neprimerane zasahuje do ochrany osobných údajov. Navrhovaná úprava rešpektuje stav, ktorý zodpovedá zneniu § 30 zákona č. 85/2005 Z. z. v znení zákona č. 181/2014 Z. z. s účinnosťou od 1. júla 2015. Ďakujem pekne.
P. Hrušovský, predseda NR SR: (2003-07-10):
Panie poslankyne, páni poslanci, prezentujme sa a hlasujme o návrhu pána poslanca Fica na zaradenie nového bodu do programu 15. schôdze Národnej rady. (Hlasovanie.) 92 poslancov prítomných, 55 za návrh, 31 proti, 2 sa zdržali, 4 nehlasovali. Návrh sme schválili. Panie poslankyne, páni poslanci, ďalšie návrhy na doplnenie programu schôdze Národnej rady nie sú. Pán poslanec Hort.
Nicholsonová, Lucia, podpredsedníčka NR SR (2016-04-27):
Pán poslanec Kollár, nech sa páči.
S. Kahanec, poslanec: (2008-09-04):
Takisto ste konštatovali, že sa tu ustálila metóda, ktorá deformuje. No áno. Ustálila sa tu metóda, čo deformuje. Deformujú sa nominácie do najvyšších orgánov v štáte a robí sa to najmä vďaka súčasnej koaličnej väčšine v tomto parlamente, či je to už Ústavný súd, alebo ďalšie nominácie a teraz aj nominácie do vlády. Ďakujem pekne.
Martinák, Ľuboš, poslanec NR SR (2014-12-12):
Ďakujem za slovo. Vážení kolegovia poslanci z opozície, vám nestačia vyhlásenia renomovaných pánov na Slovensku, vám nestačia... (Prerušenie vystúpenia predsedajúcim.)
Jurinová, Erika, podpredsedníčka NR SR (2015-10-21):
Na vaše vystúpenia, pani poslankyňa, osem poslancov. Uzatváram možnosť prihlásiť sa s faktickou poznámkou. Nech sa páči, pán poslanec Galko.
Bihariová, Irena, poslankyňa NR SR (2024-01-11):
Ďakujem pekne za slovo. Dávid, teda spomenul si viacero príkladov toho, prečo táto estrapáda nenapĺňa tie základné dôvody pre SLK a spomenula som a vy takisto viacerí, že v kontexte tej debaty, ktorú sme počuli počas tlačovky, je to možno preto, lebo teda ako tam zaznelo, nie sme dostatočne kompetentní na to, aby s nami tento rozhovor viedli. Možno niečo zmením, keď sa teraz priznám teda, že moju spôsobilosť porozumieť trestnému právu akceptuje a rešpektuje samotný teda pán dekan Burda, ktorému som robila minulý rok zástupkyňu na jeho seminároch, takisto profesor Čentéš, ktorý je najväčšia autorita teraz na právach v tomto regióne, tak možno keď teraz položím tie otázky, tak možno získam teda tú vstupenku. A tak teda zoberem len tie najtriviálnejšie, áno. Koho ľudské práva boli doteraz porušované, ak sme nemali ustanovenie pri poľahčujúcich a priťažujúcich okolnostiach, ktoré umožňuje sudcom istý typ svojvôle, povedzme to tak. Teraz je tam urobené slovíčko najmä. Dovtedy tam bol vymedzený presný okruh, ktoré jediné môže súd považovať za priťažujúce alebo poľahčujúce okolnosti. Teraz teoreticky v tej novej úprave si môže povedať, že tuná páchateľ má ťažké detstvo, niekto mu vylial jogurt do kabele, keď bol školák alebo ja neviem čo a budeme to teda zohľadňovať. Trestné právo nemôže mať takéto, takýto priestor pre správnu úvahu, pretože narába s najprísnejšími nástrojmi zasahujúcimi do ľudských práv a musí byť jednoznačne predvídateľnosť práva. Čiže koho práva ľudské tým boli porušené a teraz to tým odvraciame. Po prvé. Takisto, keď znížime tresty, tak sa zníži aj objasnenosť, pretože nebudeme môcť použiť niektoré vyšetrovacie úkony. Tým pádom koho ľudské práva zachránime? Aspoň tieto dve otázky teda, keby že už teda, ak som teda dostatočne zdôvodnila svoju spôsobilosť porozumieť trestnému právu, keby mi boli zodpovedané.
Grendel, Gábor, podpredseda NR SR (2023-03-30):
Jedna faktická poznámka, pán poslanec Blcháč.
Jurinová, Erika, podpredsedníčka NR SR (2014-12-11):
Prepáčte, pán poslanec. Páni poslanci, pani poslankyne, páni poslanci, prosím vás o kľud v rokovacej sále. Nech môže dokončiť svoj príspevok pán poslanec. Ešte raz prosím o kľud v rokovacej sále.
J. Tkáčová, poslankyňa: (2008-03-27):
K vášmu vystúpeniu by som chcela mať tri poznámky. Čo sa týka sebestačnosti, často sa tu tým slovom operuje a to slovo sa viaže ešte k studenej vojne. Viete, Slovensko môže byť sebestačné aj v pestovaní citrónov. Úplne spokojne, akurát len kilo slovenských citrónov by možno stálo 200 korún. Čiže toto slovo v kontexte by som nepoužívala. Ďalej, pán kolega, možno by ste boli mohli vo svojom vystúpení položiť aj tieto otázky. Čo odkážeme týmto zákonom samostatne hospodáriacim roľníkom, ktorí by si chceli na svojej pôde, poľnohospodárskej pôde stavať farmy? A čo odkážeme týmto zákonom podnikateľom, ktorí chcú podnikať v agroturistike?
P. Paška, predseda NR SR: (2009-09-10):
(Hlasovanie.) 129 prítomných, 102 bolo za, 26 sa zdržalo, 1 nehlasoval. Tieto návrhy sme schválili.
Vitteková, Anna, poslankyňa NR SR (2013-09-25):
Ďalej hlasujeme o pozmeňujúcom návrhu pána poslanca Kadúca.
Bugár, Béla, podpredseda NR SR (2018-10-24):
Ďakujem za slovo. Ako vidím, podaktorí kolegovia zobrali nejaké povzbudzujúce prípravky. Pán kolega Dostál, bolo by snáď dobré aj v tvojom prípade, keby si sa pozrel do zrkadla a mal rovnaké meradlo, merítko, lebo to je zaujímavé, že dnes celá opozícia hlasovala v prípade zákona o advokácii s ĽSNS. To vám nevadí, že? Môžte sa smiať, ale je to tak. A keď už hovoríte, že aký zákon, prepáčte, ale my sme hovorili, že len 90 nepodporíme, ani sme nepodporili. Toto je kombinovaný systém. Viete, prečo je takýto kombinovaný systém? Lebo zhodne celá opozícia s pánom prezidentom tu kričali, že to je podpriemerný návrh. Tak teraz máte nadpriemerný návrh, kde sa volí aj 90, kde ústavné, alebo keď chcete, mocenské orgány majú rozdelenú právomoc. To znamená, že Národná rada keď zvolí deväťdesiatkou, tak to je jeho právomoc, keď zvolí menej ako deväťdesiatkou, právomoc prezidenta a, samozrejme, zvolení navzájom, to znamená Ústavný súd má ďalšiu právomoc, zvoliť si predsedu a podpredsedov. Takže máte nadpriemerný návrh. Nech sa páči. (Potlesk.)
Blanár, Juraj, podpredseda NR SR (2023-03-22):
Ďakujem aj ja a poprosím pána spravodajcu, aby ohlásil hlasovanie, ale sme boli dohodnutí a hovorili sme o tom, že všetky prvé čítania neni dôvod nejako prekladať, takže najbližší termín je utorok o jedenás... pardon, zajtra o jedenástej hodine. (Reakcie z pléna.) Áno, prvé čítanie.
P. Hrušovský, predseda NR SR: (2005-05-24):
J. Miklušičák, poslanec: Ďakujem, pán predseda. Vážené panie poslankyne, vážení páni poslanci, upresňujem len vystúpenie pani Sabolovej o rokovaní v ústavnoprávnom výbore, kde pozmeňujúce návrhy týkajúce sa spomínaných kontroverzných bodov boli schválené. Nebolo však prijaté na záver platné uznesenie, čiže pozmeňujúce návrhy boli schválené. Ďakujem pekne.
M. Číž, podpredseda NR SR: (2008-02-14):
Áno, nepochybne 11.00 hodina je úplne príslušná aj na odovzdanie valentínskych  darčekov, takže gratulujem všetkým, ktorí boli obdarovaní. Vážené kolegyne, kolegovia, poprosím pána ministra Jahnátka, teraz som ho tu videl. Poprosím pána ministra Jahnátka, keby sa dostavil do rokovacej sály. Ďakujem pánovi ministrovi za urýchlený príchod do sály. Vážené kolegyne, pristúpime k druhému čítaniu o vládnom návrhu zákona, ktorým sa mení a dopĺňa zákon č. 656/2004 o energetike a o zmene niektorých zákonov v znení neskorších predpisov . Tento vládny návrh zákona máme ako tlač 483 a spoločnú správu výborov máte pod tlačou 483a. Pán minister Jahnátek, máte slovo a uveďte, prosím, tento vládny návrh zákona.
Bugár, Béla, podpredseda NR SR (2018-12-05):
Nech sa páči, prezentujme sa a hlasujeme. (Hlasovanie.) Prítomných 142, za 84, proti 1, zdržalo sa 57 poslancov. Konštatujem, že návrh bol schválený.
Linhart, Patrick, poslanec NR SR (2021-03-31):
Vážení páni kolegovia, ja veľmi pekne ďakujem za podporu. Budem reagovať aj na teba, pán Karahuta, ako predsedu pôdovýboru. Samozrejme, ono je rozdiel medzi králikom a králikom, keď vedci v Anglicku vytvorili GMO králika a geneticky modifikovali tak, aby svietil, lebo doňho dali vlastne gén z medúzy, myslím, alebo z rýb sa dáva, jednoducho časť molekúl sa dáva do rajčín, aby neboli také, aké sú, no, to sú také genetické modifikácie, ktoré ja určite neuznávam, ale presne, správne ako hovoríš, ale máme GMO a GMO, musíme to trošku rozlišovať, aj keď tá jonatánka si prešla dlhším vývojom a nebol to taký tvrdý zásah, že niekto prišiel, urobil niečo v labáku a jednoducho vytvoril niečo úplne iné. Ja som veľmi rád, kým ešte... a ešte mám trošku času, ja som veľmi rád, že my máme tú možnosť, a síce do 1 %, čiže do 0,99 sa neuvádza geneticky modifikovaný odpad v našich potravinách, čiže keď máte napísané, že tam je percento kukuričného škrobu, tak vy neviete, či to je GMO, alebo nie je. Môžem vám povedať, že pokiaľ to nie je bio potravina, tak tam určite je. Čo ma najviac dostalo, teraz trošku odbočím, ale týka sa to aj GMO ako napríklad v bio potravinách, ako som to spomenul aj minule, máte povolené 50 rôznych prídavných látok, ktoré môžu byť aj GMO, takže tam máte napísané bio a budete tam mať geneticky modifikovaný odpad, lebo nepresahuje 1 %. Chvalabohu, nad 1 % sa to vyznačuje a tým pádom sa aj líšime od tých Američanov, ktorých naozaj plne ľutujem. Ešte raz ďakujem za vašu podporu a dúfam, že tá novela zákona, ktorú pripravujeme v súvislosti s GM plodinami, tak bude mať podporu naprieč celým politickým spektrom. Ďakujem.
Blanár, Juraj, podpredseda NR SR (2022-02-18):
Pán poslanec Peter Pollák s faktickou poznámkou.
Federič, Igor, poslanec NR SR (2019-06-26):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bittó Cigániková, Jana, poslankyňa NR SR (2022-09-20):
Vážené kolegyne, kolegovia, vážení prítomní, v súlade s § 73 ods. 1 zákona o rokovacom poriadku som bola určená Výborom Národnej rady pre zdravotníctvo za spravodajkyňu k návrhu tohto uvedeného zákona k tlači 1108. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokoval Ústavnoprávny výbor Národnej rady a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby výbory prerokovali predmetný návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, prosím, otvorte všeobecnú rozpravu, do ktorej sa hneď aj hlásim. Ďakujem.
Jurinová, Erika, podpredsedníčka NR SR (2013-01-31):
Ďakujem pekne pani poslankyni. Na vaše vystúpenie registrujem šesť faktických poznámok. Uzatváram možnosť prihlásiť sa. Nech sa páči, pani poslankyňa Tomanová.
Ježík, Jozef, poslanec NR SR (2016-11-30):
Ďakujem za slovo. Vážený pán predsedajúci, vážené panie poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedeného návrhu ústavného zákona. Návrh ústavného zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokovali ústavnoprávny výbor a výbor pre verejnú správu a regionálny rozvoj. Za gestorský výbor navrhol ústavnoprávny výbor s tým, aby výbory prerokovali návrh ústavného zákona do 20. januára 2017 a gestorský výbor do 30. januára 2017. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť výborom vrátane určenia gestorského výboru a lehoty na prerokovanie návrhu ústavného zákona vo výboroch v zmysle uvedeného rozhodnutia predsedu Národnej rady. Ďakujem, pán predsedajúci, otvorte rozpravu.
Faič, Vladimír, poslanec NR SR (2011-04-05):
Ďakujem za slovo, pán predseda. Pán poslanec Petrák, ja ti ďakujem, že si skutočne objektívne postavil pozíciu miestnej samosprávy vo vzťahu k tejto novele zákona. A súhlasím s tebou aj s tým, že miestna samospráva, samospráva miest a obcí má množstvo problémov súvisiacich s výkonom kompetencií, s ich financovaním a samozrejme. so samotným rozvojom miest a obcí. A preto znovu zopakujem, že táto novela vo vzťahu k tejto objektívnej situácii nie je systémová. Je nesystémová v tom, že neberie do úvahy oveľa zložitejšie problémy, ktoré momentálne miestna samospráva má, ale rieši len parciálny problém, ktorý naozaj by si zaslúžil veľmi jasnú zhodu naprieč politickým spektrom koalície aj opozície a, samozrejme, aj s miestnou samosprávou, pretože tak sa veci diali aj v súvislosti s decentralizáciou kompetencií. A hovorím z duše určite aj mojim kolegom, ktorí tu stoja a sa usmievajú. Samozrejme, ak hovorím o princípoch miestnej demokracie, je naozaj výsmechom, ak je to v rozpore s pozíciou miest a obcí. Nikdy takto ešte neboli predložené žiadne návrhy zákonov v tomto parlamente. A o tom, akú úroveň má celý legislatívny rámec predkladania tohto zákona, zopakujem to znovu, je to pokus a omyl, ktorý naozaj má výraz v tom, že ani teraz, ak končíme prerokovávanie, nevieme vlastne, akú podobu má táto novela. Dúfam, že ju podporíte, vážení predstavitelia vládnej koalície. (Prerušenie vystúpenia časomerom.)
Zemanová, Anna, poslankyňa NR SR (2022-04-28):
Kolegovia, toto, čo sa tu odohráva, je smutným príbehom celého Slovenska (reakcie z pléna), ktorý musí mať jasnú koncovku (reakcie z pléna), pretože jedine nezávislý súd spraví finálnu bodku, hrubú čiaru za obdobím stratených možností. Je to naozaj skúška celej spoločnosti, v ktorej musíme obstáť. Ďakujem. (Potlesk v sále.)
Jurinová, Erika, podpredsedníčka NR SR (2015-05-28):
Pán poslanec Hraško.
B. Bugár, podpredseda NR SR: (2001-09-04):
Prosím povereného overovateľa, aby podľa § 39 ods. 10 zákona o rokovacom poriadku Národnej rady oznámil počet vydaných hlasovacích lístkov, počet poslancov, ktorí hlasovali za navrhnutého kandidáta, ktorí hlasovali proti navrhnutému kandidátovi, počet poslancov, ktorí sa zdržali hlasovania, ktorí neodovzdali hlasovacie lístky, a počet neplatných hlasov. Nech sa páči, máte slovo. L. Ambróš, poslanec: Vážený pán predsedajúci, kolegovia, kolegyne, na tajné hlasovanie o návrhu na voľbu ústredného riaditeľa Slovenského rozhlasu bolo vydaných a poslanci si osobne prevzali 113 hlasovacích lístkov. Po sčítaní hlasov overovatelia Národnej rady Slovenskej republiky zistili, že v tajnom hlasovaní na voľbu ústredného riaditeľa Slovenského rozhlasu bolo odovzdaných 112 platných hlasovacích lístkov, 1 neplatný hlasovací lístok a nikto z poslancov si vlastne lístok neponechal. Overovatelia zistili, že pri voľbe Jaroslava Rezníka za ústredného riaditeľa Slovenského rozhlasu hlasovalo za 82 poslancov, proti bolo 24 poslancov a zdržalo sa 6 poslancov. Na zvolenie ústredného riaditeľa Slovenského rozhlasu je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol Jaroslav Rezník zvolený za ústredného riaditeľa Slovenského rozhlasu. Ďakujem.
P. Paška, predseda NR SR: (2007-02-06):
(Hlasovanie.) 131 prítomných, 60 za, 1 proti, 69 sa zdržalo, 1 nehlasoval. Konštatujem, že sme neschválili postúpenie návrhu zákona do druhého čítania. Ďakujem pekne, pani spravodajkyňa. Budeme teraz hlasovať v prvom čítaní o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov . Je to tlač 186. Pani poslankyňa Tóthová, nech sa páči.
Kaník, Ľudovít, poslanec NR SR (2011-10-19):
Veľmi pekne ďakujem, pani poslankyňa Tomanová, za upozornenie. Takže je to malé nedorozumenie, ešte raz sa veľmi hlboko ospravedlňujem ctenej sále, ešte raz ďakujem pani poslankyni. Takže dovoľte mi, vážení poslanci predložiť...
Mazurek, Milan, poslanec NR SR (2018-02-14):
Tak, pán Pamula, to, ako sa vám roztriasol hlas, keď prišiel pán predseda Danko, to hovorí asi za všetko, ale každopádne tu ide o nejakú úplne inú vec, a to je tá, že napr. ja si budem myslieť, že si pán Danko tie kapitánske výložky nezaslúži, hej, keby to bol nejaký hrdý bojovník, ktorý sa vráti z frontu a dostane vyznamenanie, potom pobozká tie výložky, v poriadku. Ale viete, za to, že je niekto politik a posadí sa do kresla predsedu Národnej rady a v rámci koaličných dohôd si z nejakých egoistických úmyslov vyžiada kapitánske výložky, tak to ešte nie je dôvod na to, aby ich bozkával a bol na nich hrdý. A chcem sa vás spýtať, boli by ste ochotný ísť v nejakom vojnovom konflikte pod velenie pána kapitána Andreja Danka a nasadzovať svoj život povedzme na ruských hraniciach v boji s našimi ruskými bratmi, na ktorých ste hranice, ste poslali aj vy vašimi hlasmi slovenských vojakov? (Reakcia z pléna.)
P. Hrušovský, predseda NR SR: (2003-11-06):
(Hlasovanie.) Prítomných je 133 poslancov, za 77, proti 1, zdržalo sa 55. Návrh sme schválili. Na základe schváleného návrhu pristúpime k tretiemu čítaniu o vládnom návrhu zákona o vysokých školách. Otváram rozpravu, páni poslanci. Pýtam sa, či sa chce niekto prihlásiť do rozpravy k prerokúvanému návrhu zákona. Konštatujem, že nie. Vyhlasujem rozpravu za skončenú. Pristúpime k hlasovaniu o vládnom návrhu zákona ako o celku s odporúčaním gestorského výboru so schválenými pozmeňujúcimi návrhmi, pán spoločný spravodajca...
Laššáková, Jana, podpredsedníčka NR SR (2015-06-17):
Treba sedieť na mieste.
Kolesík, Andrej, poslanec NR SR (2012-06-27):
Ďakujem, pán predseda. Dovoľte mi predniesť spoločnú správu výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady s Dodatkom č. 1 k Dohode medzi Slovenskou republikou a Organizáciou Spojených národov o Centrálnom úrade projektu Transeurópskych železníc (tlač 57). Predseda Národnej rady Slovenskej republiky rozhodnutím z 1. júna 2012 č. 94 pridelil návrh na prerokovanie ústavnoprávnemu výboru a Výboru Národnej rady pre hospodárske záležitosti. Za gestorský výbor určil Výbor Národnej rady pre hospodárske záležitosti. Lehotu na prerokovanie návrhu vo výboroch vrátane lehoty na jeho prerokovanie v gestorskom výbore určil do 18. júna 2012. Ústavnoprávny výbor Národnej rady o návrhu rokoval 13. júna 2012 a uznesením č. 24 odporučil Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dodatkom č. 1 k Dohode medzi Slovenskou republikou a Organizáciou Spojených národov o Centrálnom úrade projektu Transeurópskych železníc. Výbor Národnej rady Slovenskej republiky pre hospodárske záležitosti o návrhu rokoval 12. júna 2012 a uznesením č. 37 odporučil Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dodatkom č. 1 k Dohode medzi Slovenskou republikou a Organizáciou Spojených národov o Centrálnom úrade projektu Transeurópskych železníc a rozhodnúť, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi. Gestorský výbor odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dodatkom č. 1 k Dohode medzi Slovenskou republikou a OSN o Centrálnom úrade projektu Transeurópskych železníc a rozhodnúť, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi. Spoločná správa výborov Národnej rady o prerokovaní návrhu na vyslovenie súhlasu Národnej rady Slovenskej republiky s Dodatkom č. 1 k Dohode medzi Slovenskou republikou a OSN o Centrálnom úrade projektu Transeurópskych železníc (tlač 57a) vrátane návrhu uznesenia Národnej rady Slovenskej republiky bola schválená uznesením gestorského výboru z 18. júna 2012 č. 51. Ďakujem, pán predseda, skončil som.
Ledecký, Vladimír, poslanec NR SR (2021-10-19):
Ďakujem. Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 707. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 737 zo 4. októbra 2021 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Pán predsedajúci, prosím, otvorte všeobecnú rozpravu.
P. Paška, predseda NR SR: (2009-06-17):
(Hlasovanie.) 137 prítomných, 134 bolo za, 1 sa zdržal, 2 nehlasovali. Návrh sme pridelili do výborov a určili lehoty na prerokovanie. Pán poslanec Jozef Mikuš uvedie hlasovanie v prvom čítaní o návrhu poslanca Národnej rady Slovenskej republiky Ivana Štefanca na vydanie zákona, ktorým sa mení zákon č. 289/2008 Z. z. o používaní elektronickej registračnej pokladnice v znení neskorších predpisov . Je to tlač 1114.
Kondrót, Maroš, poslanec NR SR (2013-01-29):
Takže predtým, ako prihlásim hlasovanie o bodoch spoločnej správy a o hlasovaní o návrhoch z rozpravy, dávam hlasovať o procedurálnom návrhu poslanca Lipšica, ktorý navrhol vrátiť návrh novely do výborov a prerokovať pozmeňujúci a doplňujú návrh poslanca Kondróta vo výboroch. Dajte, prosím, o tomto bode hlasovať.
P. Hrušovský, predseda NR SR: (2003-10-21):
(Hlasovanie.) 145 prítomných, 68 za návrh, 68 proti, 9 sa zdržalo. Neschválili sme návrh. Pokračujme v hlasovaní o bodoch zo spoločnej správy. Nech sa páči.
Hrnčiar, Andrej, podpredseda NR SR (2019-05-21):
Dobre, takže budeme pokračovať o 14.00 hodine. (Prerušenie rokovania o 12.01 hodine.) (Pokračovanie rokovania o 14.00 hodine.)
Zemanová, Anna, poslankyňa NR SR (2017-11-30):
Ďakujem pekne. Pán podpredseda, myslím, že politická strana SaS môže byť príkladom konzistentnosti svojím hlasovaním, či bola v opozícii alebo v koalícii, teda vo väčšine prípadov na rozdiel od politickej strany MOST aj SIEŤ, ktorí tvrdili, že nepôjdu do vlády so SMER-om a pozrime sa na predsedníctvo, kto je v koalícii. No ste tam. Ale k meritu veci, o čom ste hovorili. Spomínali ste, že už 10 rokov trvá spor mesta Martin, lebo nie je o ňom rozhodnuté. Kritizovali ste prokuratúru, ktorá nekonala, resp. že dúfate, že už taký stav sa nevráti, no ten stav na prokuratúre je rovnaký. Kritizovali ste, poukazovali ste na situácie s falošnými zmenkami, ktoré doviedli niektoré obce na pokraj krachu. Ja chcem povedať, že toto všetko sú veci, ktoré sú nezákonné, sú to podvody a takýmto zákonom týmto podvodom nezabránime. Máte ministerku Žitňanskú, tak myslím si, že skôr by ste mali tieto veci riešiť cez to, aby sa tuná konečne začalo uplatňovať právo, vymožiteľnosť zákonov, a nie takýmito zákonmi, kde vlastne istým spôsobom možno niekomu pomôžete a na druhej strane aj umožníte konanie tým nezodpovedným samosprávam, že však, dobre, nevadí, ale toto nám hlavné zostane, môžme naďalej konať na hrane zákonnosti. Čo sa týka VÚC-iek, ja vám poviem, prečo to tam nie je, pán kolega Viskupič. Pretože VÚC-ky zatiaľ nie sú zadlžené na hranu svojej dlhovej služby, lebo väčšinou sú to tak okolo 30 % a nehrozí im ešte nejaká nútená správa alebo takéto konania. Ale mnohé obce, a je to katastrofa, naozaj sa zvyšuje ten počet, sa dostávajú prakticky do platobnej neschopnosti, ale z dôvodu zlých konaní ich volených funkcionárov. Nech nie sú zvolení, nech ľudia ich potrestajú, jednoducho... (Prerušenie vystúpenia časomerom.)
P. Paška, predseda NR SR: (2006-12-06):
(Hlasovanie.) 142 prítomných, 81 za, 6 proti, 55 sa zdržalo. Konštatujem, že sme schválili vládny návrh novely zákona č. 199/2004 Z. z. Colný zákon. Budeme pokračovať posledným hlasovaním, ktoré bude uvádzať predseda výboru pre financie, rozpočet a menu pán poslanec Jozef Burian, a bude to hlasovanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a o zmene a doplnení niektorých zákonov . Je to tlač 84. (Ruch v sále.) Chcem vás požiadať vzhľadom na to, že v rozprave k tomuto návrhu zákona odznelo pomerne veľa návrhov, aby ste venovali pozornosť hlasovaniu o tomto návrhu zákona. A poprosím o kľud v sále. Ďakujem. Pán spravodajca.
Suja, Miroslav, poslanec NR SR (2021-04-01):
Ale nestreamuje.
B. Bugár, podpredseda NR SR: (2004-09-07):
Dávam slovo spravodajcovi, ktorého určil navrhnutý gestorský výbor, výbor pre financie, rozpočet a menu, pánovi poslancovi Zsoltovi Komlósymu. Nech sa páči. Zs. Komlósy, poslanec: Ďakujem pekne. Vážení prítomní, dovoľte mi ešte raz vystúpiť ako spravodajcovi, k vládnemu návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov. Tak ako aj v predchádzajúcich prípadoch uvedený návrh bol doručený v stanovenej lehote. Predseda Národnej rady posúdil tento uvedený návrh podľa § 70 ods. 1 zákona a ho zaradil na dnešné rokovanie Národnej rady. Ako spravodajca si osvojujem stanovisko, že spĺňa tento návrh všetky formálnoprávne stránky a náležitosti, ktoré sú uvedené v rokovacom poriadku, ako aj v legislatívnych pravidlách. Z vecného hľadiska rieši návrh takú problematiku, ktorú treba navrhnutým spôsobom upraviť, teda súhlasím s týmto vládnym návrhom. Môžete, pán predsedajúci, otvoriť rozpravu k tomuto návrhu.
Jurinová, Erika, podpredsedníčka NR SR (2015-05-20):
Prosím vás, nevykrikujte, pán poslanec, nechajte prednášajúceho. Nech sa páči.
M. Fronc, poslanec: (2007-02-02):
Na druhej strane naozaj si nemôžem pomôcť a takisto veľmi intenzívne vnímam to, čo aj povedala kolegyňa Radičová, že vy vlastne šírite svojím postojom, názormi nenávisť voči súkromnému a vlastne staviate jednu časť spoločnosti proti druhej časti spoločnosti. A tak si kladiem otázku a rád by som na ňu počul aj odpoveď, lebo mi to pripomína, ako keby niekto sedel v pohodlnom príjemnom kresle, ale na to kreslo nadával a pre istotu mu ešte aj pílil nohu. Ďakujem.
Bugár, Béla, podpredseda NR SR (2017-06-15):
Pán poslanec, ak, ak dovolíte, vzhľadom k tomu, že za chvíľočku odíde už tá naša detská návšteva, ak dovolíte, nepatrí sa mi, ale dovoľte, aby som privítal na balkóne študentov, žiakov zo Základnej školy z Chrabrian, pokiaľ som to dobre povedal, tak dúfam... (Povedané so smiechom.) Takže buďte vítaní v Národnej rade! (Potlesk.) Takže prepáčte, pán poslanec, nech sa páči.
Sopko, Miroslav, poslanec NR SR (2017-02-10):
Vážený pán predseda, vážené panie poslankyne, vážení páni poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona (tlač 391). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 17. marca 2017 a gestorský výbor do 20. marca 2017.
Danko, Andrej, predseda NR SR (2018-05-09):
Prosím, hlasujeme o návrhu pani poslankyni Zimenovej. (Hlasovanie.) Prítomných 146 poslancov, za 66, proti 55, zdržalo sa 25. Konštatujem, že sme uvedený návrh neschválili. Prosím, pani poslankyňa.
Šeliga, Juraj, podpredseda NR SR (2020-12-08):
S reakciou pán poslanec Mazurek.
Lipšic, Daniel, poslanec NR SR (2014-10-30):
Ďakujem. Dve poznámky. Pán poslanec, my sme nikdy neodvolávali ministra, ale teda myslím, že ani vy nie za vašej účasti v opozícii, za porušenie zákona, pretože my nie sme súdny tribunál. My sme napríklad odvolávali, posledný minister, myslím, čo bol odvolávaný, bol minister spravodlivosti za to, že podal dovolanie v prípade skorumpovaného mestského poslanca, ktorý kandidoval za SMER. To je jeho zákonné právo, aj keď mnohí z vás vtedy hovorili, veď keď to Najvyšší súd zamietne, tak sa môžeme ďalej baviť. Najvyšší súd to zamietol z dôvodu, že totiž tam nie sú žiadne argumenty v tom dovolaní, ale prosím. Ale myslíte, že keby minister spravodlivosti podával dovolania v každej kauze organizovaného zločinu, pri každej vražde v prospech odsúdených, neporušil by zákon, ale mohol by byť ministrom spravodlivosti? To nemyslíte vážne! A druhá poznámka sa týka eurofondov. Pán poslanec, myslím si, že ani vy, ak by som podceňoval vašu inteligenciu, neveríte tomu, že pri rozdeľovaní eurofondov nevládne obrovská miera korupcie. Ak to poviete ako starosta, tak podľa mojej mienky nehovoríte pravdu. Minulý týždeň tu bola správa riaditeľa SIS, ktorý hovoril aj o poznatkoch služby pri korupcii pri eurofondoch. Teda váš riaditeľ služby. Potom tu bol generálny prokurátor, ktorého ste vy zvolili, ktorý hovoril o tom, že v roku 2013 nebol stíhaný žiaden väčší prípad korupcie a všetko to sú prípady skôr lekárov, ktorí vypisujú neprávom péenky. To hovoril váš generálny prokurátor. Vy chcete vážne tu rozprávať o tom, že pri eurofondoch a ich rozdeľovaní nie je žiadna korupcia? Pán poslanec, tomu nikto v tejto sále ani na balkóne neverí.
Šíbl, Jaromír, poslanec NR SR (2021-12-09):
Ďakujem za slovo, pán predsedajúci. Chcel by som sa len poďakovať pánovi ministrovi a kolegyniam a kolegom priamo z ministerstva životného prostredia, ako aj z rezortných inštitúcií, a to najmä zo Štátnej ochrany prírody Slovenskej republiky a Slovenskej inšpekcie životného prostredia, ktorí sa podieľali na príprave tohoto návrhu zákona a vďaka ktorým ho, verím, dnes budeme môcť schváliť. Týmto sa zaradíme medzi tie civilizovanejšie krajiny Európy, kde naozaj zabezpečenie ochrany kriticky ohrozených živočíchov, či už živých, mŕtvych alebo časti ich tiel bude na primeranej úrovni. Ďakujem.
Šefčík, Marek, poslanec NR SR (2021-11-09):
(Rečník sa rozpráva mimo rečníckeho pultu.) Dobre, pán predseda, prosím vás, vráťte mi čas, ja som tu riešil nejaké technické ešte veci, ďakujem.
Ľ. Mušková, poslankyňa: (2010-02-12):
Som tiež rada, že v tejto diskusii, a pán poslanec a predrečníci veľakrát hovorili o slove, použili slovo „vlasť“ a „vlastenectvo“. Toto slovo sa v poslednom čase akoby strácalo v diskusiách politikov, akoby politici zabudli na toto slovo a vyjadrujú sa nie o štáte, ale sústavne spomínajú namiesto slovo „štát“ slovo „krajina“. Sme štátom, sme opäť štátom od roku 1993. Nie je to dlhá doba, je to 17 rokov, a práve preto je potrebné pripomínať si na školách, v rodinách našu viac ako 1 000-ročnú históriu. A ak niekto stále a vytrvalo hovorí o Slovensku ako o krajine a nie o štáte, chcem upozorniť, že nemyslí to so Slovenskom úprimne. Ďakujem.
Baláž, Vladimír, poslanec NR SR (2023-11-22):
Vážený pán predseda, vážené dámy, vážení páni, ako spoločný spravodajca výboru predkladám spoločnú správu k predmetnému návrhu zákona. Uvedený vládny návrh zákona prerokovali určené výbory: ústavnoprávny výbor a výbor pre zdravotníctvo ako gestorský výbor. Ústavnoprávny výbor súhlasil s uvedeným návrhom zákona a odporučil Národnej rade návrh zákona schváliť. Výbor pre zdravotníctvo súhlasil s návrhom zákona a odporučil Národnej rade návrh zákona schváliť s pozmeňujúcimi a doplňujúcimi návrhmi, ktoré sú obsiahnuté v štvrtej časti spoločnej správy. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh pridelený. Gestorský výbor na základe stanovísk výborov k predmetnému návrhu zákona vyjadrených v uzneseniach uvedených pod bodom III tejto správy a v stanovisku gestorského výboru odporúča Národnej rade Slovenskej republiky vládny návrh zákona (tlač č. 31) schváliť s pozmeňujúcimi a doplňujúcimi návrhmi. Spoločná správa obsahuje tri pozmeňujúce návrhy, gestorský výbor odporučil hlasovať o bodoch 1 a 3 spoločne s návrhom gestorského výboru schváliť. Spoločná správa výborov bola schválená s uznesením č. 7 z 22. novembra 2023, kde ma výbor poveril ako spoločného spravodajcu k predloženému návrhu zákona. Pán predseda, skončil som, prosím, otvorte rozpravu.
T. Cabaj, poslanec: (2008-05-13):
Pán podpredseda vlády, dámy a páni, dovoľte, aby som konštatoval, že v rozprave vystúpilo sedem poslancov a poslankýň. Dali spolu sedem pozmeňujúcich návrhov. O tých sa bude potom hlasovať v rámci hlasovania, tak ako bolo odsúhlasené o 17.00 hodine. Dovoľte ale jednu poznámku v súvislosti s tým tak často omieľaným stanoviskom ZMOS-u. Sme výbor, ktorý je gestorský. Jednak aj za tento poslanecký návrh, ale aj ktorý má úzke partnerstvo so Združením miest a obcí Slovenska. Po prvé, treba povedať, že ZMOS posudzoval úplne pôvodný návrh zákona, ktorý sa objavil, to znamená, pred prerokovaním vo výboroch a s tými zmenami, ktoré sú tu teraz navrhnuté je predpoklad, že ak sa tieto prijmú, bude to trochu inak. Zároveň treba povedať, že táto téma je taká dôležitá, že trochu mi to tak pripomína, že začíname jednu telenovelu, ktorá bude mať niekoľko pokračovaní a noviel, kým sa dopracujeme k tomu, čo vlastne bol pôvodný zámer, aby sa táto otázka doriešila, pretože jednoducho, ak by to bolo bývalo také jednoduché, ako to niektorí  zjednodušujú, už by to bolo dávno vyriešené a nečakalo by to na riešenie v parlamente. A zároveň chcem povedať aj v súvislosti s tým rokovaním so ZMOS-om, že my máme v októbri ďalšie sedenie so Združením miest a obcí, kde sme výbor dávali garanciu vo vzťahu k nim, že sa budeme  zaoberať tými podnetmi a pripomienkami, ktoré vyjdú z ich obcí a z ich stanovísk, aby sme poprípade ako výbor išli s novelou do rokovania do Národnej rady, aby sme túto otázku riešili. Všetci vrátane Združenia miest a obcí Slovenska sa zhodujú s tým, že áno, treba riešiť túto otázku, túto problematiku. Zatiaľ ju vieme momentálne riešiť v takom štádiu, ako je predložený poslanecký návrh, ako sú predložené pozmeňujúce návrhy k tomuto poslaneckému návrhu, je po rozprave, tak nič iné nám nezostáva, iba sa vyjadriť potom hlasovaním o podporu. Ja vás o túto podporu poprosím. Aj pri tých pozmeňujúcich návrhoch, aby sme mohli následne tento zákon dostať do života tak, aby tie myšlienky, ktoré boli predložené, a tie zámery, aby sa dostali aj do reálneho života, ak aj sa nám niečo celkom nepodarí je priestor na to, aby sme sa v budúcnosti v tomto parlamente otázkou zaoberali. Ďakujem pekne.
Sulík, Richard, predseda NR SR (2011-06-02):
Ďakujem pekne. To bol posledný prihlásený rečník. Vyhlasujem rozpravu za skončenú. Chce zaujať stanovisko navrhovateľ? Nech sa páči.
Laurenčík, Milan, podpredseda NR SR (2022-04-29):
V tejto chvíli prerušujem rokovanie o tomto bode programu a vyhlasujem prestávku na poslanecké grémium, ktoré bolo avizované na 10.30 h. (Zasadnutie poslaneckého grémia.)
Bartek, Michal, poslanec NR SR (2024-09-17):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru a Výboru Národnej rady pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Prosím, dajte o tomto mojom návrhu hlasovať.
Leščáková, Viera, poslankyňa NR SR (2020-11-24):
Áno, pán predsedajúci, poprosím vás, aby sa hlasovalo zajtra o jedenástej hodine.
Záhumenský, Marian, poslanec NR SR (2012-09-18):
Ďakujem, ale budem musieť zhodnocovať rozpravu ďalej. Ďakujem.
Vons, Peter, poslanec NR SR (2023-03-14):
Ďakujem. Hlasovať sa, hlasovať sa bude zajtra o jedenástej.
Paška, Pavol, predseda NR SR (2012-10-18):
Hlasujeme. (Hlasovanie). 135 prítomných, 132 za, 1 proti, 1 sa zdržal, 1 nehlasoval. Môžeme hlasovať o návrhu.
Baránik, Alojz, poslanec NR SR (2022-11-09):
Tak, pán minister, veď o tomto je ten spor. My si jednoducho myslíme, že, ja si myslím každopádne, že to, čomu vy prikladáte takú veľkú váhu, to je tá inštitucionálna pamäť, to je niečo oveľa menej ako to, že sa na tie súdy dostanú čestní sudcovia. To je váš názor, samozrejme a vy vychádzate, samozrejme, ste advokát, vám sa to páči, ako to funguje, toto, ale ste úspešný advokát. Všetko doteraz fungovalo tak, aby ste mohli byť úspešný advokát, prečo by sa to malo meniť. Ale nie. My sme tu v parlamente. My chceme zmeniť to, ako aspoň správne súdy fungovali. A chceme, aby tam boli čistí ľudia. A tomu, čo, čo vy hovoríte, že inštitucionálna pamäť. To platilo kedysi, keď nebol každý rozsudok v digitálnej podobe, kedy si ho nebolo tak jednoduché naštudovať, to... lebo súčasná inštitucionálna pamäť súdov je aj tá, nehovorím že len, aj tá, ktorá by stále fungovala v prevažnej miere, nebyť toho, že istý si Peter Tóth odovzdá Kočnerov telefón orgánom činným v trestnom konaní. Všetci tí sudcovia, ktorí boli odsúdení a ktorí sú súdení, tak by tam boli na tých miestach a tých by ste tiež považovali za tú inštitucionálnu pamäť. O tomto to, o tomto je. Čiže tí vaši experti, ktorí tam idú, nech idú. V poriadku, však nikto tomu nebráni. Ide len o to, že prečo sa bránia tomu, aby mali previerku. Prečo sa tomu bránia? V čom je problém? Prečo im to umožňujete, aby sa tam dostali bez previerky? Však keď sú takí dobrí, vedia to robiť, sú slušní, nech sa podrobia previerke tak, ako to súčasná, súčasný zákon mandátuje, stanovuje, a všetko bude v najlepšom poriadku. Vy budete spokojní, my budeme spokojní. Prečo to meníte? Lebo nechcú mať previerku. Lebo sa boja, že by previerka niečo odhalila.
Hrušovský, Pavol, predseda NR SR (2011-11-30):
Hlasujeme o návrhu. (Hlasovanie.) 143 prítomných, 83 za návrh, 57 proti, 1 sa zdržal, 2 nehlasovali. Návrh sme schválili. Ďakujem, pani poslankyňa, za spoluprácu pri prerokovávaní návrhu zákona. Poprosím teraz pána poslanca Tótha, aby z poverenia výboru pre financie a rozpočet predložil Národnej rade návrhy hlasovaní k prerokovávanému návrhu vlády, ktorým sa mení a dopĺňa zákon o dani z príjmov a zákon o rozpočtovom určení výnosu z dane z príjmov (tlač 590). (Hlasovanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa mení a dopĺňa zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov , tlač 590.)
Paška, Pavol, predseda NR SR (2013-10-29):
(Hlasovanie.) 137 prítomných, 135 bolo za, 2 nehlasovali. Máte súhlas, pán spravodajca.
Mojš, Milan, poslanec NR SR (2017-05-16):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne: o bodoch 1 až 4 spoločne s odporúčaním gestorského výboru schváliť.
Šeliga, Juraj, podpredseda NR SR (2020-07-07):
Pán poslanec Žiga s reakciou.
Bugár, Béla, podpredseda NR SR (2017-02-02):
Prezentujme sa a hlasujme. (Hlasovanie.) Prítomných 145 poslancov, za 80, zdržalo sa 64 poslancov, 1 nehlasoval. Konštatujem, že Národná rada Slovenskej republiky zvolila Martina Mikluša za zástupcu odborových zväzov do Dozornej rady Sociálnej poisťovne. Nech sa páči ďalej.
Bugár, Béla, podpredseda NR SR (2018-12-03):
Ďalej v rozprave vystúpi pán poslanec Heger. Nech sa páči.
Hlina, Alojz, poslanec NR SR (2013-06-04):
Ďakujem veľmi pekne. Vážená pani predsedajúca, vážení kolegovia, dovoľte mi uviesť návrh zákona, ktorý môže byť z určitých, i keď sa to tak nezdá, ale môže byť veľmi dôležitý pre túto krajinu, ktorá, ako isto vieme a už sme zistili, tí, čo nie sme, no hryznem si, zistili, že ide to zle. Tak toto môže byť jeden z tých zákonov, ten zákon sa volá o rokovacom poriadku Národnej rady, má svoje číslo, číslo je 350/1996 Z. z. Zmena je relatívne malá, ale význam veľký a ten by som chcel povedať v rozprave. Ďakujem pekne.
Danko, Andrej, predseda NR SR (2018-05-10):
Poprosím o kľud v sále. (Ruch v sále.) Pán poslanec Beblavý, poprosím o kľud v sále. (Reakcie z pléna.) Ja som počul vás, vážne. Pani poslankyňa, poprosím kľud. Pán poslanec Poliačik, poprosím kľud. Pýtam sa, či sa chce niekto prihlásiť do rozpravy ústne. Uzatváram možnosť prihlásenia do rozpravy ústne. Prihlásený je pán poslanec Osuský, pripraví sa pani poslankyňa Pčolinská. Nech sa páči, pán poslanec.
Lučanský, Adam, poslanec NR SR (2024-05-14):
Čiže termín hlasovania dnes o sedemnástej.
Ježík, Jozef, poslanec NR SR (2019-12-03):
Ďakujem za slovo. Pán predseda, dajte, prosím, hlasovať o tom, že Národná rada schvaľuje návrh vlády na skrátené legislatívne konanie.
Kollár, Boris, predseda NR SR (2021-08-31):
(Zaznievanie gongu.) Pani poslankyne, páni poslanci, prosím, aby sme sa prezentovali. (Prezentácia.) Zisťujem, že je prítomných 63 poslancov. Národná rada teda opäť nie je schopná sa uznášať. Končím 38. schôdzu Národnej rady. Prerokovaný bod programu bude zaradený do návrhu programu schôdze Národnej rady so začiatkom od 16. septembra 2021. Ďakujem. (Rokovanie 38. schôdze NR SR sa skončilo o 10.08 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci poslanci NR SR mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 2
Krajcer, Daniel, minister kultúry a cestovného ruchu SR (2010-10-22):
Ďakujem pekne. Ja, len... Stručná reakcia. V plnej miere akceptujem tieto pozmeňovacie návrhy, ktoré predniesol pán poslanec Dostál, sú v súlade s uznesením vlády, ktoré zvyšuje transparentnosť vo vzťahu k poskytovaniu dotácií a plne podporujem, aby sa stali súčasťou návrhu zákona. Ďakujem pekne.
Jozef Mikuš, poslanec: (2003-10-28):
Z. Martináková, podpredsedníčka NR SR: Zastavujem toto hlasovanie, respektíve vyhlasujem ho za zmätočné. Pán poslanec Šulaj, prosím, zapnite mu mikrofón.
Blanár, Juraj, podpredseda NR SR (2021-05-05):
Pán predseda výboru Milan Vetrák.
Blanár, Juraj, poslanec NR SR (2011-10-18):
Ďakujem veľmi pekne, vážený pán podpredseda Národnej rady, kolegyne, kolegovia, bol by som veľmi rád, keby na stoličke predkladateľa bol aj pán minister, aby som ho mohol osloviť a aby si mohol vypočuť všetky tie moje pripomienky k tomuto zákonu, pán predsedajúci.
Pellegrini, Peter, predseda NR SR (2015-06-17):
Prezentujme sa a hlasujme o tom, že Národná rada tento vládny návrh zákona prerokuje v druhom čítaní. (Hlasovanie.) Prítomných 132 poslancov, za hlasovalo 81, zdržalo sa 49, nehlasovali 2. Schválili sme tento návrh.
P. Paška, predseda NR SR: (2009-06-18):
(Hlasovanie.) 137  prítomných, 81 za, 50 proti, 4 sa zdržali, 2 nehlasovali. Návrh sme postúpili do druhého čítania.
M. Hort, podpredseda NR SR: (2008-09-16):
Nasledujúcim bodom je druhé čítanie o vládnom návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov a o zmene a doplnení niektorých zákonov . Tento vládny návrh zákona ste dostali pred prvým čítaním ako tlač 653 a spoločnú správu výborov máte ako tlač 653a. Pán minister, nech sa páči, odôvodnite aj tento vládny návrh zákona.